Malcolm Arnold
Store norske leksikon,Kunst og estetikk,Musikk,Filmmusikk
Malcolm Arnold var en britisk komponist. Han studerte komposisjon ved Royal College of Music i London og ble engasjert som trompetist ved London Philharmonic Orchestra i 1941 og solotrompetist i samme orkester fra 1943. Engasjementet varte til 1948, kun avbrutt av en sesong som solotrompetist i BBC Symphony Orchestra.
Arnold etablerte seg etter hvert som en av de mest markante og «tilgjengelige» komponistene i sin generasjon, med blant annet ni symfonier og syv balletter i tillegg til kammermusikk og musikk for brassband.Arnold var også en produktiv og anerkjent filmkomponist, ikke minst for musikken til stort anlagte krigsfilmer som Broen over Kwai (The Bridge on the River Kwai, 1957), som han også vant Oscar-pris for, og Helter i Telemark (The Heroes of Telemark, 1965). Les mer i Store norske leksikon Musikk i Storbritannia og Nord-Irland filmmusikk